Sekretarijat za lokalnu samoupravu Glavnog grada, na osnovu člana 113 stav 1 Zakona o lokalnoj samoupravi ("Službeni list Crne Gore", broj 02/18, 34/19, 38/20, 50/22, 84/22), člana 5 stav 1 tačka 5 Odluke o organizaciji i načinu rada uprave Glavnog grada ("Službeni list Crne Gore - opštinski propisi", broj 38/18, 43/18, 6/20, 10/20, 36/21, 05/22) i Odluke v.d. načelnika Službe komunalne policije Glavnog grada o pokretanju postupka za popunu radnog mjesta broj D-16-100/24-5160 od 30.05.2024.godine, objavljuje

**J A V N I O G L A S**

Za popunu radnog mjestau Službi komunalne policije Glavnog grada:

**Komunalni/a policajac/ka - kategorija izvršni kadar NIVO I, 2 izvršioca/teljke na neodređeno vrijeme.**

Uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima;

- da nije osuđivan za krivično djelo koje ga čini nedostojnim za rad u državnom organu.

Posebni uslovi:

* IV1 nivo kvalifikacije obrazovanja;
* najmanje tri godine radnog iskustva;
* položen ispit za vršenje poslova komunalne policije;
* psihofizičke sposobnosti potrebne za vršenje poslova komunalne policije;
* položen vozački ispit B kategorije.

Dokumenta koja podnosi kandidat:

* prijava na slobodno radno mjesto u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (obrazac prijave na sajtu www.podgorica.me);
* CV;
* dokaz o završenom nivou kvalifikacije obrazovanja;
* uvjerenje o položenom stručnom ispitu za rad u državnim organima **(radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);**
* uvjerenje ili potvrda o potrebnom radnom iskustvu u nivou kvalifikacije obrazovanja
* dokaz o položenom ispitu za vršenje poslova komunalne policije;
* dokaz o psihofizičkim sposobnostima potrebnim za vršenje poslova komunalne policije;
* dokaz o položenom vozačkom ispitu B kategorije;
* ovjerena fotokopija biometrijske lične karte (**da** **ovjerena kopija nije starija od 6 mjeseci**).

Dokumenta koja pribavlja javnopravni organ po službenoj dužnosti:

* uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu;

Provjera znanja, sposobnosti, kompetencija i vještina kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Glavnog grada najkasnije 5 dana prije provjere, shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", broj 50/18).

Popis propisa potreban za postupak provjere:

- teorijski dio pisanog testiranja: Ustav Crne Gore ("Službeni list Crne Gore", broj 01/07 i 38/13), Zakon o lokalnoj samoupravi ("Službeni list Crne Gore", broj 02/18, 34/19, 38/20, 50/22, 84/22), Zakon o državnim službenicima i namještenicima ("Službeni list Crne Gore", broj 02/18, 34/19, 08/21 i 37 /22), Zakon o upravnom postupku ("Službeni list Crne Gore", broj 56/14, 20/15, 40/16 i 37/17), Odluka o organizaciji i načinu rada uprave Glavnog grada ("Službeni list Crne Gore - opštinski propisi”, broj 38/18, 43/18, 06/20, 10/20, 36/21, 05/22, 30/23 i 42/23).

-praktični dio pisanog testiranja: Zakon o komunalnoj policiji ("Službeni list Crne Gore", broj 57/14 i 34/19), Zakon o prekršajima ("Službeni list Crne Gore", broj 01/11, 06/11, 39/11, 32/14, 43/17 i 51/17), Zakon o komunalnim djelatnostima ("Službeni list Crne Gore", broj 55/16, 74/16, 02/18, 66/19 i 140/22), Zakon o turizmu i ugostiteljstvu ("Službeni list Crne Gore", broj 02/18, 04/18, 13/18, 25/19, 67/19, 76/20 i 130/21), Statut Glavnog grada ("Službeni list Crne Gore- opštinski propisi”, broj 08/19, 20/21 i 49/22) i Uputstvo o načinu vršenja kancelarijskog poslovanja ("Službeni list Crne Gore, broj 59/19 i 03/20).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Glavnog grada**,** Ul. Njegoševa br. 20 - Podgorica, u zatvorenoj koverti, u roku od 15 dana od dana objavljivanja javnog oglasa na adresu**:**

**Glavni grad Podgorica – Sekretarijat za lokalnu samoupravu i saradnju sa civilnim društvom, Ul. Vuka Karadžića 16 - Podgorica, sa naznakom za: Javni oglas – radno mjesto na koje se kandidat prijavljuje.**

Kontakt osoba: Predrag Đurović, tel. 020/447-192, 447-193 i 020/447-180